cyanic-selkie/wikianc huggingface dataset:
Εντμόν Νταντές
Ενσάρκωση στις προσαρμογές
Ο Τζέιμς Ο' Νήλ, πατέρας του δραματουργού Ευγένιου Ο' Νηλ, ερμήνευσε τον ρόλο πάνω από 6,000 φορές κατά τη διάρκεια της καριέρας του. Ο Εντμόν Νταντές έχει ενσαρκωθεί στον κινηματογράφο πολλές φορές από ηθοποιούς όπως ο Τζορτζ Μάικλ Ντόλενζ, Ρόμπερτ Ντόνατ, Ζαν Μαρέ, Λουί Ζουρντάν, Ζεράρ Ντεπαρντιέ, Ρίτσαρντ Τσάμπερλεϊν, και πιο πρόσφατα από τον Τζιμ Καβίζελ. Ο Νταντές έχει ενσαρκωθεί και στη σκηνή, συμπεριλαμβανομένου μια μουσικής προσαρμογής του μυθιστορήματος.
Υπάρχουν τουλάχιστον τρεις προσαρμογές σε τηλεοπτικές σαπουνόπερες, με τελευταία από αυτές να είναι η μεξικανική σειρά του 2006 Montecristo.
Το 2011, το σταθμός ABC έκανε πρεμιέρα τη σειρά Revenge, που είναι μια χαλαρή προσαρμογή του μυθιστορήματος. Σε αυτήν, ο χαρακτήρας του Νταντές ενσαρκώνεται ως γυναίκα πρωταγωνίστρια με το όνομα Έμιλι Θορν (υποδυόμενη από την Έμιλι ΒανΚαμπ).
Αναφορές σε άλλες ταινίες
Ο Εντμόν Νταντές έχει αναφερθεί στις τελικές σκηνές της ταινίας V for Vendetta (2005), η πρωταγωνίστρια Ίβι Χάμοντ περιγράφει τον τρομοκράτη V ως τον Εντμόν Νταντές αφότου μαρτύρησε για να διαλύσει την τυραννική κυβέρνηση Νορσφάιρ. Νωρίτερα στην ταινία, ο V και η Ίβι βλέπουν την κινηματογραφική προσαρμογή του 1934 του Ο κόμης Μοντεχρήστος, όπου ο V δηλώνει ότι είναι η αγαπημένη του ταινία.
Ο συγγραφέας/σκηνοθέτης Τζον Χιουζ χρησιμοποίησε το Εντμόν Νταντές ως ψευδώνυμό του στα τέλη της καριέρας του.
Πηγές
Η ιστορία της φυλάκισης του Νταντές στο Ιφ ήταν πιθανότατα εμπνευσμένη από την φυλάκιση του πατέρα του Αλέξανδρου Δουμάς σε ένα μπουντρούμι στον Τάραντα, Ιταλία, το 1799-1801.
Παραπομπές
Κατηγορία:Λογοτεχνικοί χαρακτήρες Κατηγορία:Κινηματογραφικοί χαρακτήρες
Νικηφόρος Β΄ Ορσίνι
Ο Νικηφόρος Β΄ Ορσίνι ή Νικηφόρος Β΄ Δούκας (1328 - 1359) ήταν Δεσπότης της Ηπείρου από το 1335 ως το 1338 και από το 1356 ως το 1359. Το Δεσποτάτο την εποχή του γνώρισε αλλεπάλληλες εισβολές. Υπήρξε ο τρίτος και τελευταίος Δεσπότης της δυναστείας Ορσίνι.
Η ζωή του
Ο Νικηφόρος ήταν γιος του Ιωάννη Β΄ Ορσίνι και της Άννας Αγγελίνας. Όταν η μητέρα του δηλητηρίασε τον πατέρα του το 1335, ο μόλις επτάχρονος Νικηφόρος Β' έγινε Δεσπότης. Η μητέρα του είχε αναλάβει ουσιαστικά τις τύχες του Δεσποτάτου, όμως απέτυχε να αποτρέψει τον Βυζαντινό Αυτοκράτορα Ανδρόνικο Γ΄ Παλαιολόγο, από την επικείμενη εισβολή. Τα βυζαντινά στρατεύματα κατέλαβαν της κτήσεις του Δεσποτάτου στην Θεσσαλία και προήλασαν ως τα Ιωάννινα. Εν τω μεταξύ αλβανικά φύλα βρήκαν την ευκαιρία να εξεγερθούν στα βόρεια εδάφη του Δεσποτάτου, όμως οι όποιες εξεγέρσεις απέτυχαν μετά την εδραίωση της βυζαντινής κυριαρχίας σε αυτή την περιοχή, το 1337.
Το 1339 ξέσπασε αντιβυζαντινή εξέγερση στην Άρτα και ο Νικηφόρος Β' εστάλη μυστικά στην περιοχή να την στηρίξει. Όμως ο Ανδρόνικος Γ΄ και ο Ιωάννης Καντακουζηνός την κατέπνιξαν γρήγορα και ο Νικηφόρος Β' βρέθηκε πολιορκημένος στο Θωμόκαστρο (παραλιακή τοποθεσία της Ηπείρου). Ευρισκόμενος σε δύσκολη κατάσταση, συμβιβάστηκε και παντρεύτηκε την Μαρία Καντακουζηνή, του δόθηκε ο βυζαντινός τίτλος του Πανυπερευσεβέστατου και οδηγήθηκε στην Κωνσταντινούπολη. Κατά την διάρκεια του βυζαντινού εμφυλίου (1341-1347), παρέμεινε με το μέρος του πεθερού του Ιωάννη Καντακουζηνού. Όταν ο πεθερός του πέτυχε και έγινε αυτοκράτορας (ως Ιωάννης ΣΤ΄), ο Νικηφόρος Β' προήχθη στον τίτλο του Δεσπότη. Το 1351 διορίστηκε κυβερνήτης της Αίνου της Θράκης και άλλων παραπλήσιων πόλεων του Ελλησπόντου.
Όμως, πολλές περιοχές της υπαίθρου λεηλατούνταν από αλβανικά φύλα, το οποία ήταν δύσκολο να ελεγχθούν. Για να ενισχύσει τη θέση του και να αποτρέψει σερβική αντεπίθεση, ο Νικηφόρος Β' σκέφτηκε σοβαρά να διαζευχθεί την Μαρία Καντακουζηνή και να παντρευτεί την αδελφή της συζύγου του θανόντος τσάρου της Σερβίας Στεφάνου Δ΄. Όμως η ηπειρωτική αριστοκρατία διαμαρτυρήθηκε έντονα και απέτρεψε αυτή την κίνηση, καθώς η Μαρία ήταν εξαιρετικά δημοφιλής στην Ήπειρο. Προσπάθησε να προσέγγισει τον Συμεών Ούρεση Παλαιολόγο, χωρίς επιτυχία. Τελικά ζήτησε την υποστήριξη από τούρκους μισθοφόρους που εκείνη την εποχή λεηλατούσαν τη Θεσσαλία και επιτέθηκε στους εξεγερθέντες υπηκόους του. Το 1359 ο Νικηφόρος Β' σκοτώθηκε κοντά στον Αχελώο ποταμό σε συμπλοκή με αλβανικά φύλα.
Οικογένεια
Με τον γάμο του με την Μαρία Καντακουζηνή, κόρη του Ιωάννου ΣΤ', είχαν τουλάχιστον ένα γιο, τον
Πηγές
Κατηγορία:Δεσπότες της Ηπείρου Κατηγορία:Οικογένεια Ορσίνι Κατηγορία:Βυζαντινοί του 14ου αιώνα Κατηγορία:Βυζαντινοί άρχοντες Κατηγορία:Έλληνες ιταλικής καταγωγής
Πραξιδίκη
Στην ελληνική μυθολογία η Πραξιδίκη αναφέρεται ως μητέρα της Ομονοίας και της Αρετής, οι οποίες ονομάζονταν και «Πραξιδίκες» από τη μητέρα τους, ονομασία με την οποία είχε αφιερώσει ο Μενέλαος τα αγάλματά του στο Γύθειο.
Άλλοτε πάλι Πραξιδίκες ονομάζονταν οι αδελφές Αλαλκομενία, Θελξιόνοια και Αυλίς, κόρες του Ωγύγη. Στην Αλίαρτο οι «Πραξιδίκες» λατρεύονταν ως θεότητες και είχαν τον δικό τους ναό, όπως μας πληροφορεί ο Παυσανίας (Η΄ 15, 3). Σύμφωνα με τον Στέφανο τον Βυζάντιο, μια κόρη του Ωγύγη με το όνομα Πραξιδίκη έγινε σύζυγος του Τρέμιλου ή Τρεμίλη, με τον οποίο έκανε τέσσερις γιους: τον Τλω, τον Ξάνθο, τον Πίναρο και τον Κράγο. Ο Τλως ίδρυσε μια πόλη στη Λυκία και της έδωσε το όνομά του. Το ίδιο έκαναν και οι τρεις αδερφοί του, ιδρύοντας τις πόλεις Ξάνθο, Πίναρα και Κράγο αντιστοίχως. Ο Κράγος θα μπορούσε να ταυτιστεί με τον άνδρα της Μιλύης, της αδερφής του Σολύμου, που ήταν παιδιά του Δία (ή του Άρη) και της νύμφης Χαλδήνης ή Καλχηδονίας.
Πηγές
Πραξιδικη Κατηγορία:Θρησκεία στην αρχαία Βοιωτία Κατηγορία:Θεότητες της δικαιοσύνης
Ο μαθητής ον ηγάπα ο Ιησούς
Ο  αγαπητός μαθητής του Ιησού είναι ένα ανώνυμο πρόσωπο (για πολλούς) που αναφέρεται στο κατά Ιωάννην Ευαγγέλιο. Παρουσιάζεται στο συγκεκριμένο σημείο των Αγίων Παθών. Είναι ο μόνος μαθητής που παρευρίσκεται στον σταυρό του Ιησού, χωρίς όμως να αναφέρεται το όνομά του.
Ο Αγαπητός Μαθητής, κατά τις γραφές, ειναι ο Άγιος Ιωάννης ο Θεολόγος ο οποίος έφτασε μέχρι κατω απο τον Σταύρό μαζί με την Μητέρα του Ιησού, την Παναγία και την παρέλαβε στο σπίτί του μετά τον θάνατο του Ιησού πάνω στόν Σταυρό δεν μας αναφέρει το όνομά του από ταπείνωση και όχι μόνον στο σημείο των Παθών αλλά και σε όλο το Κατα Ιωάννην Ευαγγέλιο.
Εξωτερικοί σύνδεσμοι - Αποσαφήνιση
Κατηγορία:Πρόσωπα της Καινής Διαθήκης Κατηγορία:Βιβλικές εκφράσεις
Ντιντιέ Ντεσάν
Ο Ντιντιέ Κλοντ Ντεσά (Didier Deschamps, Μπαγιόν, Γαλλία, 15 Οκτωβρίου 1968) είναι Γάλλος πρώην ποδοσφαιριστής και νυν προπονητής της Εθνικής Γαλλίας. Αγωνιζόταν στο κέντρο του γηπέδου και συγκεκριμένα στη θέση του αμυντικού χαφ. Ως διεθνής, συμμετείχε στην εθνική ομάδα της Γαλλίας με την οποία κατέκτησε το Παγκόσμιο Κύπελλο του 1998 και το Ευρωπαϊκό Πρωτάθλημα του 2000 ως αρχηγός της. Είναι πρώτος ξάδερφος της Ναταλί Τοζιά, της Γαλλίδας τενίστριας που έφτασε στον τελικό του τουρνουά τένις του Γουίμπλεντον το 1998 οκτώ ημέρες πριν ο Ντεσάμπ οδηγήσει ως αρχηγός τη Γαλλία στη νίκη στον τελικό του Παγκοσμίου Κυπέλλου του 1998 απέναντι στη Βραζιλία.
Καριέρα σε συλλόγους
Μετά από ένα σύντομο πέρασμα από το ράγκμπι στην Μπιαρρίτς Ολιμπίκ, ο Ντεσάν ξεκίνησε την ποδοσφαιρική του καριέρα σε μια ερασιτεχνική ομάδα, την Αβιρόν Μπαϊοννέ όταν ήταν ακόμα μαθητής στο σχολείο. Οι ικανότητές του δεν πέρασαν απαρατήρητες από τους σκάουτερ της Ναντ, με την οποία υπέγραψε συμβόλαιο τον Απρίλιο του 1983. Ο Ντεσάν πραγματοποίησε το ντεμπούτο του στο πρωτάθλημα στις 27 Σεπτεμβρίου του 1985.
Έχοντας μεταγραφεί στη Μαρσέιγ το 1989, ο Ντεσάν πέρασε μια σεζόν με την Μπορντό το 1990 πριν επιστρέψει στη Μασσαλία. Σ´αυτή τη δεύτερη θητεία του στη Μαρσέιγ ο Ντεσάν κατέκτησε τους πρώτους του τίτλους. Εκτός από την κατάκτηση των πρωταθλημάτων του 1991 και του 1992, ο Ντεσάν υπήρξε μέρος της ομάδας της Μαρσέιγ που αποτέλεσε την πρώτη (και μέχρι στιγμής μοναδική) γαλλική ομάδα που να έχει κατακτήσει το Τσάμπιονς Λιγκ, το 1993. Είναι ο νεαρότερος αρχηγός που έχει οδηγήσει ποτέ την ομάδα του στην κατάκτηση του Τσάμπιονς Λιγκ κάτι που έκανε επίσης τον συμπαίκτη του στην Εθνική Ομάδα και στη Μαρσέιγ Φαμπιάν Μπαρτέζ τον νεαρότερο τερματοφύλακα που το έχει κατακτήσει.
Το 1994, ο Ντεσάν πήγε στη Γιουβέντους, με την οποία κατέκτησε τρεις τίτλους της Σέριε Α, ένα Κύπελλο Ιταλίας, δύο Ιταλικά Σούπερ Καπ, τον δεύτερό του τίτλο στο Τσάμπιονς Λιγκ, και ένα Διηπειρωτικό Κύπελλο.
Μετά τη Γιουβέντους, ο Ντεσάν πέρασε μια σεζόν στην Αγγλία με την Τσέλσι, κατακτώντας το FA Cup, και σκοράροντας ένα γκολ απέναντι στη Χέρτα Βερολίνου στα πλαίσια του Τσάμπιονς Λιγκ. Τελείωσε την καριέρα του ως παίκτης στην Ισπανία, περνώντας μια σεζόν με τη Βαλένθια ΚΦ, βοηθώντας την να φτάσει στον τελικό του Τσάμπιονς Λιγκ το 2001, αλλά παρέμεινε στον πάγκο απ´όπου είδε την ήττα της ομάδας του από την Μπάγερν Μονάχου. Αποσύρθηκε τότε το καλοκαίρι του 2001, σε ηλικία μόλις 32 ετών.
Διεθνής καριέρα
Λαμβάνοντας την πρώτη του διεθνή κλήση από τον Μισέλ Πλατινί το 1989 (στις 29 Απριλίου απέναντι στη Γιουγκοσλαβία), ο Ντεσάν ξεκίνησε τη διεθνή του καριέρα σε μια σκοτεινή περίοδο για τη γαλλική εθνική ομάδα καθώς απέτυχε να προκριθεί στις τελικές φάσεις των Παγκοσμίων Κυπέλλων του 1990 και του 1994.
Όταν ο νέος προπονητής Αιμέ Ζακέ ξεκίνησε να ξαναχτίζει από την αρχή την ομάδα ενόψει του Ευρωπαϊκού Πρωταθλήματος του 1996, επέλεξε αρχικά ως αρχηγό τον Ερίκ Καντονά. Μετά την τιμωρία του Καντονά για έναν χρόνο τον Ιανουάριο του 1995, το χτίσιμο της ομάδας άλλαξε δραματικά, με τους βετεράνους Καντονά, Ζαν-Πιέρ Παπέν, και Νταβίντ Ζινολά να αποκλείονται προς όφελος νεαρών παικτών όπως ο Ζινεντίν Ζιντάν. Ο Ντεσάν, ως ένας από τους λίγους εναπομείναντες βετεράνους στην ομάδα, επιλέχτηκε να οδηγήσει αυτό που αργότερα θα γινόταν γνωστό ως "Χρυσή Γενιά". Υπήρξε αρχηγός της Γαλλίας για πρώτη φορά το 1996 σε έναν φιλικό αγώνα απέναντι στη Γερμανία στα πλαίσια της προετοιμασίας για το Euro 96. Στη διάρκεια αυτής της διοργάνωσης, που έλαβε χώρα στην Αγγλία, οδήγησε την εθνική του ομάδα μέχρι τα ημιτελικά, τον καλύτερο αποτέλεσμά της σε μια διεθνή διοργάνωση από το Παγκόσμιο Κύπελλο του 1986.
Το 1998, ο Ντεσάν υπήρξε αρχηγός της ομάδας της Γαλλίας που κατέκτησε το Παγκόσμιο Κύπελλο του 1998 στα πάτρια εδάφη και πιο συγκεκριμένα στο Παρίσι, έχοντας βασικό ρόλο στην ομάδα. Συνεχίζοντας με την αύρα αυτού του θριάμβου, ο Ντεσάν υπήρξε επίσης αρχηγός της Γαλλίας που κατέκτησε το Euro 2000, χαρίζοντάς της τη διάκριση να αποτελεί την πρώτη εθνική ομάδα που να έχει κατακτήσει τόσο το Παγκόσμιο Κύπελλο όσο και το Euro από την εποχή που η Δυτική Γερμανία κατάφερνε αυτό το επίτευγμα το 1974. Η Γαλλία κατείχε την κορυφαία θέση στη Παγκόσμια Κατάταξη της FIFA από τη σεζόν 2001–02.
Μετά από αυτή τη διοργάνωση ο Ντεσάν ανακοίνωσε την απόσυρσή του από το διεθνές ποδόσφαιρο, πραγματοποιώντας τη δεύτερη τελευταία του συμμετοχή σε έναν εορταστικό αγώνα απέναντι σε μια Μικτή Κόσμου της FIFA τον Αύγουστο του 2000, που είχε ως αποτέλεσμα μια νίκη με 5–1 της Γαλλίας. Η οριστικά τελευταία του συμμετοχή ήταν απέναντι στην Αγγλία. Όταν αποσύρθηκε ο Ντεσάν κατείχε το ρεκόρ των περισσότερων συμμετοχών με την Εθνική Ομάδα της Γαλλίας, αν και αυτό έχει από τότε ξεπεραστεί από τον στενό του φίλο Μαρσέλ Ντεσαϊγί, τον Ζινεντίν Ζιντάν, τον Λιλιάν Τουράμ και τον Τιερί Ανρί. Στο σύνολο, ο Ντεσάν μέτρησε 103 συμμετοχές και πέτυχε τέσσερα γκολ. Ο Ντεσάν ονομάστηκε από τον Πελέ ως ένας από τους κορυφαίους 125 εν ζωή ποδοσφαιριστές τον Μάρτιο του 2004.
Ο Ντεσάν είχε κάποτε—ατυχώς—χαρακτηριστεί από τον Καντονά ως "ο νεροκουβαλητής" με τον οποίο ο Καντονά εννοούσε πως ο Ντεσάν υπήρχε μόνο για να δίνει την μπάλα σε "πιο ταλαντούχους" παίκτες.
Μονακό
Μετά την απόσυρσή του από την ενεργό δράση ως ποδοσφαιριστής, ασχολήθηκε με την προπονητική. Αποτέλεσε τον προπονητή της Μονακό στη γαλλική Λιγκ 1, οδηγώντας την στη κατάκτηση του γαλλικού Λιγκ Καπ τη σεζόν 2002–03 και στον πρώτο της τελικό Τσάμπιονς Λιγκ το 2004. Παραιτήθηκε στις 19 Σεπτεμβρίου 2005 μετά από μία φτωχή εκίννηση στο πρωτάθλημα, και διαφωνία με τον πρόεδρο της ομάδας.
Γιουβέντους
Στις 10 Ιουλίου 2006, ο Ντεσάν τοποθετήθηκε στη θέση του προπονητή της Γιουβέντους. Η ομάδα είχε μόλις υποβιβαστεί στη Σέριε Β μετά από το Σκάνδαλο Καλτσιόπολι.
Ο πρώτος αγώνας του Ντεσάν στον πάγκο της "Γηραιάς Κυρίας" ήταν άκρως επιτυχημένος με τη Γιουβέντους να κερδίζει την Αλεσσάντρια με 8–0. Αλλά τα φτωχά αποτελέσματα που ακολούθησαν μετά τον αποκλεισμό της Γιουβέντους στον 3ο γύρο του Κυπέλλου Ιταλίας και την ισοπαλία 1–1 με τη Ρίμινι στη πρώτη αγωνιστική της σεζόν στο πρωτάθλημα. Αλλά τα επόμενα 3 παιχνίδια στη διάρκεια των οποίων η Γιουβέντους κέρδισε τη Βιτσέτζα με 2–1, την Κροτόνε με 0–3, και τη Μόντενα με 4–0 άρχισαν να δείχνουν πως ο Ντεσάν είχε την κατάσταση υπό έλεγχο. Επίσης, ο Ντεσάν βοήθησε τη Γιουβέντους να κατακτήσει το πρώτο της τρόπαιο από τη στιγμή που υποβιβάστηκε (εξαιτίας σκανδάλου στησίματος αγώνων) το οποίο ήταν το Birra Moretti Cup στο οποίο η Γιουβέντους κέρδισε την Ίντερ με 1-0 και τη Νάπολι στη διαδικασία των πέναλτι. Οδήγησε τη Γιουβέντους στην επιστροφή της στη Σέριε Α, που επιβεβαιώθηκε στις 19 Μαΐου 2007 με μια εκτός έδρας νίκη με 5–1 απέναντι στην Αρέτζο. Στις 26 Μαΐου, αρκετά Μ.Μ.Ε. ανακοίνωσαν ότι ο Ντεσάν παραιτήθηκε από τη τεχνική ηγεσία της Γιουβέντους, μετά από αρκετές διαφωνίες πάνω στη διαχείριση του έμψυχου υλικού του συλλόγου. Αυτό πάντως διαψεύστηκε από την ίδια τη Γιουβέντους λίγες ώρες αργότερα. Αργότερα εκείνο το απόγευμα μετά τον αγώνα απέναντι στη Μάντοβα που επιβεβαίωσε και μαθηματικά την κατάκτηση του πρωταθλήματος από τη Γιουβέντους, ο Ντεσάν επιβεβαίωσε στον τύπο πως όντως παραιτήθηκε. Η είδηση ανακοινώθηκε και επίσημα από τη Γιουβέντους λίγες ώρες αργότερα.
Μαρσέιγ
Στις 5 Μαΐου 2009, ανακοινώθηκε πως ο Ντεσάν θα αναλάμβανε τη θέση του προπονητή στην Μαρσέιγ για την επόμενη σεζόν που ξεκίνησε στις 1 Ιουλίου 2009. Στην πρώτη του σεζόν, την οδήγησε στον πρώτο της τίτλο στη Λιγκ 1 ύστερα από 18 χρόνια. Η επιτυχία του αυτή βρήκε τον προπονητή της Μαρσέιγ να βρίσκεται σε επαφές για μια ενδεχόμενη επιστροφή στη Γιουβέντους όπου ο πρώην πρόεδρος Τζιοβάννι Κόμπολλι Τζίγκλι πίεζε την ομάδα να φέρει πίσω τον Ντεσάν για να αντικαταστήσει τον Τσίρο Φεράρα. Ο Φεράρα τελικά αντικαταστάθηκε από τον Αλμπέρτο Τζακερόνι.
Στις 29 Ιουνίου 2010 ο Ντεσάν υπέγραψε ανανέωση συμβολαίου που θα τον κρατήσει στη Μασσαλία μέχρι τον Ιούνιο του 2012. Αποχώρησε από τη Μαρσέιγ, με τη λήξη του συμβολαίου του.
Εθνική Γαλλίας
Λίγο καιρό αργότερα, ο Ντεσάν ανέλαβε το πόστο του ομοσπονδιακού προπονητή της Εθνικής Γαλλίας. Κατέκτησε το Παγκόσμιο Κύπελλο Ποδοσφαίρου 2018 και έγινε μόλις ο τρίτος προπονητής που κατέκτησε το Παγκόσμιο Κύπελλο και ως παίκτης και ως προπονητής.
Στο Παγκόσμιο Κύπελλο του 2022 οδήγησε τη Γαλλία ξανά στον τελικό κι έγινε μόλις ο τέταρτος προπονητής που προκρίνεται σε δύο διαδοχικούς τελικούς Μουντιάλ.
Χώρα
🇫🇷 Εθνική Ομάδα Ποδοσφαίρου Γαλλίας
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Γιουβέντους Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Βαλένθια ΚΦ Κατηγορία:Ιππότες της Λεγεώνας της Τιμής Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Ευρωπαϊκού Πρωταθλήματος 1992 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Προπονητές ποδοσφαίρου ΑΣ Μονακό Κατηγορία:Προπονητές ποδοσφαίρου Ολιμπίκ Μαρσέιγ Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Εθνικής Γαλλίας Κ21 Κατηγορία:Προπονητές ποδοσφαίρου Εθνικής Γαλλίας Κατηγορία:Προπονητές ποδοσφαίρου Γιουβέντους Κατηγορία:Βάσκοι ποδοσφαιριστές Κατηγορία:FIFA 100 Κατηγορία:Προπονητές ποδοσφαίρου Παγκοσμίου Κυπέλλου 2014 Κατηγορία:Προπονητές ποδοσφαίρου Παγκοσμίου Κυπέλλου 2018 Κατηγορία:FIFA Century Club Κατηγορία:Προπονητές ποδοσφαίρου Λιγκ 1 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Προπονητές Ευρωπαϊκού Πρωταθλήματος Ποδοσφαίρου 2016 Κατηγορία:Προπονητές νικητές Παγκοσμίου Κυπέλλου FIFA Κατηγορία:Προπονητές Παγκοσμίου Κυπέλλου Ποδοσφαίρου 2022
Αλτάι ΣΚ
Η Αλτάι είναι τουρκικός αθλητικός σύλλογος. Εδρεύει στη Σμύρνη και αγωνίζεται στην Πρώτη κατηγορία ποδοσφαίρου Τουρκίας. Ιδρύθηκε το 1914 με το όνομα Ιστικλάλ και είναι ένας από τους παλαιότερους συλλόγους της Τουρκίας. Αναφέρεται από τους οπαδούς της ως «Μπουγιούκ Αλτάι» (σπουδαία Αλτάι).
Έδρα της είναι το γήπεδο Αλσαντζάκ, χωρητικότητας 15.358 θέσεων, που χτίστηκε το 1929 και από τότε ανήκει στην Αλτάι. Ο σύλλογος κατέχει τους περισσότερους τίτλους (15) στο πρωτάθλημα Σμύρνης.
Μαρία Κωνσταντάρου
Η Μαρία Κωνσταντάρου (1932) είναι Ελληνίδα ηθοποιός.
Γεννήθηκε στην Πτολεμαΐδα και σπούδασε στη δραματική σχολή του Θεάτρου Τέχνης «Κάρολος Κουν».
Στον κινηματογράφο έχει εμφανιστεί στις ταινίες Αχ! Αυτή η γυναίκα μου, Η Μαρία της Σιωπής, Όχι,.. κύριε Τζόνσον και Οι βοσκοί της συμφοράς του Νίκου Παπατάκη. Στο θέατρο έχει παίξει σε παραστάσεις όπως Ρινόκερος του Ιονέσκο, Γέρμα του Λόρκα και Ο βίος του Γαλιλαίου του Μπρεχτ. Στην ιδιωτική τηλεόραση έπαιξε στις σειρές Σοφία ...Ορθή και Δεληγιάννειον Παρθεναγωγείον.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Πέντγια
Πηγάζει κοντά στο χωριό Σιμούνα, στα νότια της λοφώδους περιοχής του Πάντιβερε. Ο ποταμός διαρρέει τις επαρχίες («κομητείες») Λέενε-Βίρου, Γιόγκεβα και Τάρτου, και εκβάλλει στον Έμαγιογκι βορειοανατολικά της λίμνης Βόρτσγιαρβ. Στα τελευταία 4 χιλιόμετρα ο Πέντγια, μετά τη συμβολή του με τον Πόλτσαμαα, είναι γνωστός ως Πέντε (Pede). Ο μεγαλύτερος οικισμός που είναι κτισμένος στις όχθες του ποταμού είναι η πόλη Γιόγκεβα. Η λεκάνη απορροής του Πέντγια έχει έκταση 2.719 τετραγωνικά χιλιόμετρα.
Ο Πέντγια, στον κάτω ρου του, περνά από το μεγάλο ημι-ομώνυμο Φυσικό Καταφύγιο Άλαμ-Πέντγια, μια προστατευόμενη φυσική περιοχή.
Πηγές-εξωτερικοί σύνδεσμοι
Πεντγια
Πραξιθέα
Στην ελληνική μυθολογία με το όνομα Πραξιθέα είναι γνωστή κυρίως η σύζυγος του Ερεχθέως, η οποία αναφέρεται είτε ως θυγατέρα του ποτάμιου θεού Κηφισού, είτε της Διογενείας (κόρης του Κηφισού) και του Φρασίμου. Η Πραξιθέα απέκτησε με τον Ερεχθέα πολλά παιδιά. Ανάμεσά τους ήταν ο Κέκρωπας ο νεότερος, ο Άλκωνας, ο Ορνέας, ο Θέσπιος, ο Ευπάλαμος, ο Πάνδωρος, ο Μητίωνας, η Μερόπη, η Κρέουσα, η Ωρείθυια, η Πρόκριδα, η Πρωτογένεια, η Πανδώρα και η Χθονία.
Πηγές
Κατηγορία:Ναϊάδες
Κατηγορία:Θεσπιάδες
Stiff Upper Lip
Stiff Upper Lip είναι ο τίτλος του 13ου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 28 Φεβρουαρίου του 2000 μέσω της δισκογραφικής εταιρείας "EastWest". Τον Ιανουάριο του 2001, ο δίσκος επανεκδόθηκε από την "Albert Productions" στην Αυστραλία, τη Νέα Ζηλανδία και την Ευρώπη με ένα επιπλέον CD το οποίο περιελάμβανε το τραγούδι "Cyberspace" από το σινγκλ του "Safe in New York City", πέντε ζωντανά ηχογραφημένα τραγούδια από την εμφάνιση του συγκροτήματος στην "Plaza de Toros" της Μαδρίτης το 1996 και τα βίντεο κλιπ των τραγουδιών "Stiff Upper Lip", "Safe in New York City" και "Satellite Blues".
Η ηχογράφηση του άλμπουμ πραγματοποιήθηκε στο "The Warehouse Studio" του Βανκούβερ και ολοκληρώθηκε στο "Sterling Sound" της Νέας Υόρκης. Τον δίσκο συνόδευαν τρία σινγκλ, εκ των οποίων μόνο το "Stiff Upper Lip" κατάφερε να μπει στα βρετανικά τσαρτ.
Το 2001, κυκλοφόρησε το βίντεο "Stiff Upper Lip Live" με την συναυλία των AC/DC στο Ολυμπιακό στάδιο του Μονάχου κατά την περιοδεία για την προώθηση του δίσκου, η οποία ξεκίνησε στις 1 Αυγούστου 2000 από το "Van Andel Arena" του Μίσιγκαν και ολοκληρώθηκε στις 8 Ιουλίου 2001 στην Κολωνία. Το συγκρότημα έδωσε 140 συναυλίες περιλαμβάνοντας στο set list τους τα "Stiff Upper Lip", "Safe In New York City", "Meltdown" και "Satellite Blues" από την πρόσφατη κυκλοφορία τους.
Τραγούδια
1. Stiff Upper Lip (A. Young, M. Young) - 3:34
2. Meltdown (A. Young, M. Young) - 3:41
4. Hold Me Back (A. Young, M. Young) - 3:59
6. Can't Stand Still (A. Young, M. Young) - 3:41
7. Can't Stop Rock 'n' Roll (A. Young, M. Young) - 4:02
8. Satellite Blues (A. Young, M. Young) - 3:46
9. Damned (A. Young, M. Young) - 3:52
10. Come and Get It (A. Young, M. Young) - 4:02
11. All Screwed Up (A. Young, M. Young) - 4:36
12. Give It Up (A. Young, M. Young) - 3:54
Βραβεία
Stiff Upper Lip (άλμπουμ)
Αυστραλία (ARIA Certification) : 3 x πλατινένιος
Ηνωμένες Πολιτείες (RIAA Certification) : Πλατινένιος
Ηνωμένο Βασίλειο (BPI Certification) : Πλατινένιος
Ελβετία (IFPI Certification) : Πλατινένιος
Αυστρία (IFPI Certification) : Χρυσός
Καναδάς (CRIA Certification) : Πλατινένιος
Αργεντινή (CAPIF Certification) : Χρυσός
Γαλλία (SNEP Certification) : 2 x χρυσός
Μέλη των AC/DC
Η σύνθεση του συγκροτήματος κατά τις ηχογραφήσεις του "Stiff Upper Lip" είχε την εξής μορφή:
Πηγές
Κατηγορία:Άλμπουμ του 2000 Κατηγορία:Άλμπουμ των AC/DC
Μπομπ Μπράιαν
Ο Ρόμπερτ Τσαρλς «Μπομπ» Μπράιαν (Robert Charles "Bob" Bryan, 29 Απριλίου 1978) είναι Αμερικανός αντισφαιριστής. Μαζί με τον δίδυμο αδελφό του Μάικ (Michael Carl "Mike" Bryan) αποτελούν αγωνιστικό δίδυμο το οποίο παραμένει εδώ και αρκετά χρόνια στην πρώτη θέση της παγκόσμιας κατάταξης στην κατηγορία του Διπλού Ανδρών.
Ο Μπομπ Μπράιαν γεννήθηκε στο Camarillo της Καλιφόρνια το 1978. Το 1996 πήρε μέρος μαζί με τον αδελφό του στο πρωτάθλημα του διπλού ανδρών στην κατηγορία junior, του Αμερικανικού Όπεν, όπου και κατέλαβαν την πρώτη θέση. Το 1998 βρισκόταν στη θέση ένα της εθνικής κατάταξης των ΗΠΑ, σε ατομικό επίπεδο. Το 1999 το δίδυμο Μπράιαν κατέκτησε το χάλκινο μετάλλιο στους Παναμερικανικούς Αγώνες.
Έλαβε μέρος στο κολεγιακό πρωτάθλημα των ΗΠΑ με την ομάδα του Πανεπιστημίου Στάνφορντ, οδηγώντας την ομάδα τέννις του Stanford Cardinal να κατακτήσει τα ομαδικά πρωταθλήματα του 1997 και του 1998. Το 1998 μάλιστα, εκτός από το ομαδικό, κατέκτησε επίσης το κολεγιακό πρωτάθλημα τόσο στην κατηγορία του ατομικού ανδρών όσο και σε αυτή του διπλού ανδρών (μαζί με τον αδελφό του Μάικ). Την ίδια χρονιά έγινε επαγγελματίας, μαζί με τον αδελφό του, λαμβάνοντας μέρος στο πρωτάθλημα World TeamTennis.
Στην κατηγορία του Διπλού Ανδρών, το δίδυμο Μπομπ και Μάικ Μπράιαν έχει καταφέρει να κατακτήσει μέχρι σήμερα 16 φορές την πρώτη θέση σε Γκραν Σλαμ, έχοντας λάβει μέρος σε 24 τελικούς. Μαζί έχουν πάρει επίσης μέρος σε 24 αγώνες του Κυπέλλου Ντέιβις, με την ομάδα των ΗΠΑ, έχοντας κερδίσει στους 20 από αυτούς, ενώ ο Μπομπ Μπράιαν έχει κερδίσει σε ατομικό επίπεδο 4 αγώνες του Κυπέλλου και έχει χάσει 2 φορές. Το 2008 έλαβαν μέρος στην Ολυμπιάδα του 2008 στο Πεκίνο κατακτώντας το χάλκινο μετάλλιο, ενώ το 2012 κατάφεραν να κατακτήσουν το χρυσό μετάλλιο στους Ολυμπιακούς αγώνες του Λονδίνου. Τέλος, έχουν κατακτήσει μαζί 3 φορές το ATP World Tour Finals, που διεξάγεται κάθε χρόνο στο Λονδίνο. Από τον Σεπτέμβριο του 2003 βρίσκονται στην πρώτη θέση της παγκόσμιας κατάταξης στη συγκεκριμένη κατηγορία.
Πέρα από το διπλό ανδρών, ο Μπομπ Μπράιαν έχει κατακτήσει 12 φορές την πρώτη θέση σε Γκραν Σλαμ, στην κατηγορία των Μικτών Ζευγαριών. Στο σύνολο τους, οι τίτλοι που έχει κατακτήσει φτάνουν τους 106, ενώ τα χρήματα που έχει συγκεντρώσει από έπαθλα ξεπερνούν τα 11 εκατομμύρια δολάρια.
Ο Μπομπ Μπράιαν είναι παντρεμένος από το 2010 με την Michelle Alvarez και έχουν αποκτήσει 2 παιδιά.
Εξωτερικοί σύνδεσμοι
Κατηγορία:Αμερικανοί αθλητές της αντισφαίρισης Κατηγορία:Αμερικανοί Ολυμπιονίκες Κατηγορία:Νικητές Αυστραλιανού Όπεν (αντισφαίριση) Κατηγορία:Νικητές Γαλλικού Όπεν
Ελληνογαλλική Σχολή Καλαμαρί
Η Ελληνογαλλική Σχολή «Καλαμαρί» λειτουργεί ως σχολείο δευτεροβάθμιας εκπαίδευσης (Γυμνάσιο-Λύκειο) στην Πυλαία Θεσσαλονίκης. Ένα ιστορικό σχολείο, που ιδρύθηκε το 1894 στη Θεσσαλονίκη από τις καθολικές Αδελφές του Ελέους, που ήρθαν για φιλανθρωπικούς σκοπούς στην Ελλάδα γύρω στο 1850.
Φερόμενος σκοπός της σχολής είναι η καλλιέργεια κριτικής σκέψης μέσα από καινοτόμες μεθόδους με σκοπό την υποστήριξη της δημιουργικής και διερευνητικής μάθησης. Εκτός από τη γόνιμη εκπαιδευτική δραστηριότητα, η Σχολή προσφέρει ένα ευρύ φάσμα δραστηριοτήτων σε διάφορους κοινωνικούς, επιστημονικούς, καλλιτεχνικούς και επαγγελματικούς τομείς.
Ακόμη, η μαθητική κοινότητα του σχολείου συμμετέχει ενεργά σε ενδοσχολικές, εθνικές και ευρωπαϊκές δράσεις και διαγωνισμούς, στοχεύοντας στην ανάπτυξη των ιδιαίτερων κλίσεων των παιδιών και στην ικανοποίηση των αναγκών τους. Το Καλαμαρί δίνει ιδιαίτερη βαρύτητα στη γλωσσομάθεια και στην πληροφορική (μέσω προσωποποιημένης διδασκαλίας στα εργαστήρια και συνεχoύς συμμετοχής της μαθητικής κοινότητας σε συνέδρια και διαγωνισμούς πληροφορικής, ρομποτικής, συνεδρίων προσομοίωσης συνόδου ΟΗΕ στη γαλλική και αγγλική γλώσσα). Η φιλοσοφία του σχολείου υποστηρίζει την παροχή ίσων ευκαιριών, την πολυμορφία και τη συμπερίληψη σε επίπεδο μαθητών αλλά και εκπαιδευτικών. Παράλληλα, ενισχύεται συνεχώς ο ανοιχτός και δημοκρατικός διάλογος μέσα στις τάξεις, ο σεβασμός στη διαφορετικότητα και η κριτική προσέγγιση στις απόψεις και τις ανάγκες των άλλων.
Ίδρυση
μικρογραφία|Σχεδιαστική απεικόνιση του παλιού σχολείου Ο βυζαντινός χρονογράφος Ιωάννης Καμενιάτης περιγράφοντας την κατάληψη της Θεσσαλονίκης αναφέρει τέσσερις πύλες της πόλης, αλλά μόνο τρία ονόματα: την Κασσανδρεωτική πύλη, την πύλη της Ρώμης και την πύλη των Ασωμάτων. Αργότερα η Κασσανδρεωτική μετονομάστηκε σε πύλη της Καλαμαριάς, επειδή ενδεχομένως οδηγούσε στο καπετανίκιον Καλαμαριάς (Καλή Μεριά),  δηλαδή την περιοχή της Χαλκιδικής που αποτέλεσε βυζαντινή διοικητική υποδιαίρεση. Την ονομασία αυτή πρέπει να την πήρε ανάμεσα στα 904 και 1083 μ.Χ. Ο βυζαντινός, λοιπόν, όρος «Καλή Μεριά» είναι αυτός που στα νεότερα χρόνια ονομάστηκε περιοχή των εξοχών, όπου οι εύποροι Θεσσαλονικείς έκτιζαν τις επαύλεις τους. Εκεί στην περίφημη Λεωφόρο των Πύργων υπήρχε ένα οικόπεδο που ανήκε στον καθολικό επίσκοπο Auguste Bonetti.
To 1850 εξερράγη ο Κριμαϊκός πόλεμος. Οι Γαλλικές δυνάμεις που συμμετείχαν στον πόλεμο – η γνωστή armee de l’orient – είχαν ως βάση ανεφοδιασμού τη Θεσσαλονίκη. Η Γαλλική κυβέρνηση ζήτησε τη βοήθεια των Αδελφών του Ελέους, ενός γαλλικού τάγματος μοναχών που ήταν ήδη εγκατεστημένο στη Σαντορίνη. Έτσι το 1855 ομάδα του τάγματος αυτού, του Saint Vincent de Paul, εγκαθίσταται στη Θεσσαλονίκη. Ιδρύεται νοσοκομείο, ορφανοτροφείο και ένα μικρό σχολείο.
Τα «χελιδόνια του Αλλάχ», όπως ονομάστηκαν οι μοναχές από τους Τούρκους κατακτητές, εξαιτίας των μεγάλων λευκών καπέλων τους, αγαπήθηκαν γρήγορα από πολλούς Θεσσαλονικείς. Το 1894 στο οικόπεδο που είχε δωρίσει ο Επίσκοπος Bonnetti, στην «Καλή Μεριά», δηλαδή στη σημερινή περιοχή της Αναλήψεως, ξεκίνησε τη λειτουργία του ένα σχολείο που δεχόταν παιδιά, ανεξάρτητα από εθνικότητα και θρησκεία. Το σχολείο αυτό ήταν η αρχή της σχολής Καλαμαρί.
Ιστορική Εξέλιξη
1894
Ίδρυση του Ecole de Kalamari. Η Σχολή λειτουργεί στην αρχή ως ορφανοτροφείο και αργότερα ως οικοτροφείο με τμήμα και για εξωτερικά μαθήματα. Οι Μοναχές φιλοξενούν εγκαταλελειμμένα παιδιά φροντίζοντας και για τη μόρφωσή τους.
1901
1913
1931
Η Σχολή Καλαμαρί ανανεώνει την άδεια λειτουργίας της. Την ίδια περίοδο οι Αδελφές προχωρούν στην ίδρυση εξατάξιου Γυμνασίου που λειτουργεί με 300 περίπου μαθήτριες, ορθόδοξες και καθολικές. Φοιτούν δωρεάν περίπου 50 ορφανά.
1941-45
Το οίκημα της Σχολής μετατρέπεται σε εστία προσφοράς βοήθειας στα ορφανά, στους κατατρεγμένους του πολέμου και της κατοχής. Η Σχολή φιλοξενεί 115 οικότροφους ηλικίας 6 μηνών ως 18 ετών.
1950
Το σχολείο αρχίζει ξανά την κανονική του λειτουργία μετά από την περίοδο της κατοχής και του εμφυλίου πολέμου.
1957
Επεκτείνονται οι εγκαταστάσεις του, ενώ οι μαθήτριες είναι περίπου 350.
1963
Οι Αδελφές ενώνουν το σχολείο Saint Vincent που λειτουργούσε παράλληλα με το Ecole Kalamari.
1968
Η νέα Σχολή Καλαμαρί λειτουργεί στις νέες κτηριακές εγκαταστάσεις της στην περιοχή του Φοίνικα, όπου βρίσκεται μέχρι σήμερα.
1973
Καταργείται η λειτουργία του δημοτικού για παιδιά καθολικού δόγματος και στη θέση του ιδρύεται η «Αδαμάντιος Σχολή» με διευθυντές τους κκ Ν. Συρρή και Σ. Μισιχρόνη.
1978
Μετά τον σεισμό, το παλιό Καλαμαρί στην Ανάληψη, που στέγαζε ακόμη το δημοτικό σχολείο, μεταφέρεται επίσης στους νέους χώρους της Σχολής, όπου κατασκευάζεται ένα καινούργιο κτήριο.
Η Σχολή Καλαμαρί λειτουργεί συνολικά στις νέες εγκαταστάσεις, όπου βρίσκεται ακόμη και σήμερα ως μικτό σχολείο.
1994
Με λαμπρότητα και ιδιαίτερη συγκίνηση η Σχολή γιορτάζει τα 100 χρόνια παρουσίας της.
2023
Η Σχολή με επιτυχία πορεύεται προς το μέλλον με τη δυναμική του εκσυγχρονισμού που οι καιροί απαιτούν, αλλά και με την ωριμότητα των 129 ετών λειτουργίας της.
Εθελοντισμός
Η Σχολή Καλαμαρί στη συνείδηση των Θεσσαλονικέων έχει ταυτιστεί όχι μόνο ως χώρος πνευματικής και πολιτιστικής προσφοράς, αλλά και ως σχολείο με μεγάλη κοινωνική προσφορά μέσα από την καλλιέργεια του εθελοντισμού.
Το 1893 δόθηκε στις Αδελφές του Ελέους ο χώρος του παλιού Καλαμαρί στην Ανάληψη. Εκεί ίδρυσαν ένα ορφανοτροφείο και ένα εργαστήρι γυναικών. Το 1894 λειτούργησε δημοτικό σχολείο που αναγνωρίστηκε από το ελληνικό κράτος το 1913. Ασχολήθηκαν αποκλειστικά με τη νοσηλεία των άρρωστων από τύφο και ελονοσία στρατιωτών στα παραπήγματα του Ζεϊτενλίκ.
Οι καλόγριες τότε φορούσαν μεγάλα άσπρα καπέλα και η παρουσία τους στη Θεσσαλονίκη ήταν εντυπωσιακή. Συχνά με τα γαϊδουράκια και με το κάρο τριγύριζαν για να βρουν τρόφιμα σε διάφορα μέρη της πόλης. Το σχολείο είχε και ένα μεγάλο κτήμα στη Μονή Λαζαριστών με λαχανόκηπο που ικανοποιούσε τις ανάγκες σίτισης.
Κατά τη διάρκεια του πολέμου 1940–45 περίπου 300 άτομα βρίσκουν καταφύγιο στη Σχολή. Τότε δημιουργήθηκε και ένα μικρό νοσοκομείο με 20 κρεβάτια για τους Έλληνες στρατιώτες που γύριζαν τραυματίες από το μέτωπο. Στη διάρκεια της κατοχής, μέλη της αντίστασης κρύβονται στο Καλαμαρί και δημιουργούν παράνομο αντιστασιακό σταθμό σε ένα εξομολογητήριο. Κατά τη διάρκεια των βομβαρδισμών ως και 600 άτομα βρήκαν καταφύγιο στα υπόγεια της Σχολής.
Ο Φλεβάρης του 1943 ήταν η περίοδος των μεγάλων διώξεων των Εβραίων της Θεσσαλονίκης. Οι Αδελφές με κίνδυνο της ζωής τους έκρυψαν μικρά κορίτσια, που άφησαν οι κυνηγημένοι γονείς τους στην είσοδο του παρεκκλησίου του Καλαμαρί. Η αδελφή Joseph τιμήθηκε μετά τον θάνατό της με το «Μετάλλιο των Δικαίων» και στη λεωφόρο «Righteous at YAD VASHEM» της Ιερουσαλήμ ένα δέντρο φυτεύτηκε προς τιμήν της από ένα παιδί που είχε σώσει. Η Ισραηλιτική κοινότητα της Θεσσαλονίκης τίμησε τις Αδελφές του Καλαμαρί κατά τη διάρκεια της μνήμης των 50 χρόνων από το Ολοκαύτωμα.
Μάργκαρετ Άτγουντ
Τα γραπτά της εστιάζουν συχνά σε φεμινιστικά θέματα και ενδιαφέροντα, τα οποία εξετάζει κάνοντας χρήση διαφόρων καλλιτεχνικών υφών. Μερικοί κριτικοί πιστεύουν πως το πρώτο της μυθιστόρημα, The Edible Woman (Η Φαγώσιμη Γυναίκα), που εξέταζε την γυναικεία δυσαρέσκεια, προμηνύει θέματα του φεμινισμού δεύτερου κύματος. Επίσης έχει τη φήμη ατόμου με μεγάλο ενδιαφέρον για τον Καναδά και την Καναδική μυθοπλασία, ένα θέμα που εμφανίζεται και στα σκηνικά και την ατμόσφαιρα του μυθοπλαστικού και μη-μυθοπλαστικού έργου της. Τις δεκαετίες 1960 και 1970 συνδέθηκε επίσης με τον Καναδικό εθνικισμό.
Ελληνογαλλική Σχολή Καλαμαρί
Εθελοντισμός
Με όραμα τη δημιουργία κοινωνικής συνείδησης και με στόχο να εμπνεύσει αυριανούς ενεργούς πολίτες που θα κάνουν τρόπο ζωής την προσφορά για το κοινό καλό ιδρύθηκε στα πρόσφατα χρόνια η ομάδα εθελοντισμού της Σχολής. Μερικές από τις δράσεις της είναι το SAILFORPINK: Εκδήλωση της Οργάνωσης «Άλμα ζωής» και καμπάνια ενημέρωσης για την καταπολέμηση του καρκίνου του μαστού, ο καθαρισμός στις εκβολές του Γαλλικού ποταμού με πρωτοβουλία του Φορέα Διαχείρισης Δέλτα Αξιού-Λουδία-Αλιάκμονα, δενδροφυτεύσεις, η ετήσια συνεισφορά με τρόφιμα και είδη πρώτης ανάγκης σε φιλανθρωπικά ιδρύματα της πόλης.
Εγκαταστάσεις
Οι σχολικές εγκαταστάσεις της Ελληνογαλλικής Σχολής "Καλαμαρί" καλύπτουν τις ανάγκες της σύγχρονης εκπαίδευσης. Τα κτίρια της Σχολής αναπτύσσονται σε μια έκταση 5.000 τ.μ. περίπου, ενώ το συνολικό φυσικό περιβάλλον αποτελείται από μια έκταση άνω των 30 στρεμμάτων.
Οι εσωτερικοί χώροι χαρακτηρίζονται από τη λειτουργικότητα τους και την αισθητική τους, ενώ οι εξωτερικοί χώροι έχουν διαμορφωθεί κατάλληλα για ευχάριστους περιπάτους και για ασφαλές παιχνίδι:
Εξωτερικοί σύνδεσμοι
Κατηγορία:Σχολεία πρωτοβάθμιας και δευτεροβάθμιας εκπαίδευσης στην Θεσσαλονίκη
Μάργκαρετ Άτγουντ
Το 2000 της απονεμήθηκε το Βραβείο Μπούκερ για το βιβλίο της The Blind Assassin (Ο τυφλός δολοφόνος). Συνολικά η Μάργκαρετ Άτγουν έχει υπάρξει πέντε φορές υποψήφια για το βραβείο, με την πρώτη της υποψηφιότητα να είναι το 1986.
Εξωτερικοί σύνδεσμοι
Κατηγορία:Καναδοί ποιητές Κατηγορία:Καναδοί μυθιστοριογράφοι Κατηγορία:Συγγραφείς παιδικής και νεανικής λογοτεχνίας Κατηγορία:Φεμινιστική Επιστημονική Φαντασία Κατηγορία:Καναδοί φεμινιστές
Άγιος Σόλωνας
Ο Άγιος Σόλωνας είναι Άγιος της Καθολικής Εκκλησίας. Εορτάζεται στις 17 Φεβρουαρίου.Κατά τον μεγάλο διωγμό του Διοκλητιανού το έτος 304 μ.Χ. μαρτυρησαν 72 Άγιοι ανάμεσα στους οποίους ο Άγιος Χρύσανθος,ο Άγιος Ευτύχιος, ο Άγιος Δίκαιος, ο Άγιος Συλβάνος, η Αγία Λουκίλα. Εξέχουσες μορφές αποτελούν δύο Βικεντιανοί Αδελφοί Οι Άγιοι Δονάτος και Σόλων, οι οποίοι κατήχηζαν πάρα πολλούς Ρωμαίους στρατιώτες στον Χριστιανισμό και η αγάπη τους προς τον συνάνθρωπο ήταν παρομοιώδης. Κατα την διάρκεια που βάπιτιζαν την κόρη του Νικομήδιου Λουκίλα, συνελλήφησαν από στρατιώτες του Διοκλητιανού και αφού φυλακίστηκαν, βαζανίστηκαν, αρνούμενοι να απαρνηθούν την πίστη τους στον Χριστό τελικά μετά πολλών Βασάνων αποκεφαλίσθησαν,τα δε κεφάλια τους πετάχθηκαν στην όχθη του ποταμού Lemene στην βόρεια Ιταλία κοντά στην Βενετία. Τα ιερά τους λείψανα φυλάσσονται στην Επισκοπή Pordenone (Diocesi Concordia-Pordenone) και στον Καθεδρικό ναό της Επισκοπής τον Άγιο Μάρκο. Ο Πάπας Συλβέστρος ο Α' το 314 μ.Χ. τους ανακήρυξε Αγιους και μάρτυρες της Καθολικής Πίστης.Στην Ορθόδοξη Εκκλησία το Όνομα Σόλων είναι σπανιότατο στις μέρες μας, αλλά ήταν αρκετά σύνηθες στα πρώτα Χριστιανικά Χρόνια. Η Ορθόδοξη Εκκλησία αν και τιμά την μνήμη των 72 μαρτύρων, επειδή στις μέρες μας το όνομα Σόλων δίνεται σπανιότατα,(στις Σλαβικές Ορθόδοξες χώρες είναι άγνωστο) δίνει τό όνομα του Αγίου Σολόχωνα, για τους χρησιμοποιούντες το όνομα Σόλων, επείδη συσχετίζουνε το όνομα Σολόχων που προέρχεται από το σόλο (σημαίνει αθλητής της σφυροβολίας, ρίπτης του σόλου) με το όνομα Σόλων ως προερχόμενο από την ίδια ρίζα.
Πηγές
Σολωνας
ΦΚ Σεβόινο
Η ΦΚ Σεβονιό ήταν μια ποδοσφαιρική ομάδα από το Σεβόινο, Ούζιτσε, Σερβία.
Ιστορίσα
Στα μέσα του Μαΐου το 1950 αρχίζει η κατασκευή του ελασματουργείου χαλκού. Οι εργάτες ίδρυσαν μια ποδοσφαιρική ομάδα, η οποία έδωσε τον πρώτο ανεπίσημο παιχνίδι με αντίπαλο τη γειτονική ΦΚ Σλόμποντα Ούζιτσε. Η ομάδα δημιουργήθηκε και επίσημα στις 7 Ιουλίου 1951 με το όνομα FK Radnički. Το πρώτο παιχνίδι της ομάδας δόθηκε στις 2 Αυγούστου με αντίπαλο την Μπόρατς Τσάσακ.
Το 1952 η ομάδα ξεκίνησε να συμμετέχει στη ποδοσφαιρική League of Užice. Στο πρώτο επίσημο παιχνίδι της κέρδισε την FK Zlatibor Čajetina με 2-0. Τα επόμενα χρόνια η ομάδα είχε επιτυχίες και με μια σειρά από προβιβασμού έφτασε το 1957 στο τοπικό πρωτάθλημα του Κραγκούγιεβατς.
Την 1η Ιουλίου 2010, η ομάδα ενοποιήθηκε με την ΦΚ Σλόμποντα Ούζιτσε δημιουργώντας τη ΦΚ Σλόμποντα Πόιντ Σεβονιό. Η συμφωνία της ενοποίησης προνοούσε ότι η νέα ομάδα θα είχε την ηγεσία και τα αποτελέσματα πρωταθλήματος αλλά και της υποδομές της Σλόμποντα και θα θεωτείται η συνέχει της ΦΚ Σλόμποντα Ούζιτσε.
Τη σεζόν 2010-11, η ΦΚ Σλόμποντα Πόιντ Σεβονιό αγωνίστηκε στη Superliga, την ανώτατη κατηγορία της χώρας. Το όνομα ΦΚ Σλόμποντα Ούζιτσε έγινε επίσημο όνομα της ομάδας στις 13 Οκτωβρίου 2013.
Την ίδια σεζόν δημιουργήθηκε μια νέα ομάδα η οποία πήρε το όνομα ΦΚ Σεβονιό, ξεκινώντας να αγωνίζεται στις κατώτατες κατηγορίες της χώρας
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1950
Θερμοστάτης χώρου
alt= Θερμοστάτης χώρου|thumb|Θερμοστάτης χώρου Θερμοστάτης χώρου ονομάζεται η μηχανολογική διάταξη που χρησιμοποιείται για την ρύθμιση της θερμοκρασίας χώρου.
Είναι ένα από τα πολλά είδη θερμοστατών που χρησιμοποιούνται ευρέως σε εγκαταστάσεις θέρμανσης και κλιματισμού, και αποτελεί αναπόσπαστο κομμάτι μιας μηχανολογικής εγκατάστασης.
Με κάποια μέθοδο είτε καθαρά μηχανική, (π.χ. με διμεταλλικό έλασμα), είτε ηλεκτρική, θέτει σε ενέργεια ή αντίθετα διακόπτει τη λειτουργία στο μηχανισμό θέρμανσης ή ψύξης.
Αρχή λειτουργίας
Η πιο απλή μορφή θερμοστάτη είναι ο απλός ηλεκτρομηχανικός θερμοστάτης, ο οποίος λειτουργεί με την αρχή του διμεταλλικού στοιχείου: alt=Αρχή λειτουργίας ηλεκτρικού διακόπτη με διμεταλλλικό στοιχείο.|centre|frameless|400x400px|Αρχή λειτουργίας ηλεκτρικού διακόπτη με διμεταλλλικό στοιχείο.Ο τύπος αυτός θερμοστάτη τείνει σιγά-σιγά να εξαλειφθεί, αφ΄ενός λόγω της κακής ρύθμισης της θερμοκρασίας χώρου και αφ΄εταίρου λόγω της μείωσης της τιμής των ηλεκτρονικών θερμοστατών που ανιχνεύουν τη θερμοκρασία με ηλεκτρονικό αισθητήριο και παρέχουν ακριβέστερη ρύθμιση.
Γ. Ανάλογα με τις λειτουργίες τους
== Θερμοστάτες χώρου PID Control (αλγόριθμος αυτό-προσαρμογής) ==
Οι κοινοί θερμοστάτες χώρου, αγνοούν την πραγματική θερμοκρασία στο χώρο και το μόνο που αντιλαμβάνονται, είναι το αν ο χώρος έχει ή όχι μια συγκεκριμένη θερμοκρασία (αυτήν που ορίσαμε στο χειριστήριο). Μάλιστα το αντιλαμβάνονται, αφού η θερμοκρασία έχει (ή δεν έχει) τη συγκεκριμένη τιμή, όταν δηλαδή είναι αργά.
Η ψηφιακή (0=όχι, 1=ναι) αυτή κατάσταση, έχει σαν αποτέλεσμα η θερμοκρασία του χώρου να μην είναι σταθερή και ίση με την επιθυμητή, αλλά να υπάρχει μια διακύμανση, η οποία ανάλογα με την ποιότητα του συμβατικού θερμοστάτη ή και την αδράνεια του σπιτιού, μπορεί να γίνει πολύ ενοχλητική.
Το φαινόμενο γίνεται ιδιαίτερα αντιληπτό σε σπίτια με κακή μόνωση που κρυώνουν γρήγορα, στα οποία ειδικά την άνοιξη και το φθινόπωρο (όταν δεν είναι πολύ βαρύς ο χειμώνας) αισθανόμαστε εναλάξ μια να ζεσταινόμαστε και μια να κρυώνουμε.
Κατανομή θερμοκρασίας χώρου σε εγκατάσταση με απλό θερμοστάτη
alt=Κατανομή θερμοκρασίας σε χώρο με απλό θερμοστάτη|centre|frameless|481x481px
Εκτός από ενοχλητικό, το φαινόμενο αυτό είναι και δαπανηρό, διότι η επιπλέον ενέργεια που καταναλώνεται για να ανέβει η θερμοκρασία πέρα από το επιθυμητό όριο, ξοδεύεται άσκοπα και όχι μόνο δε μας ευχαριστεί, αλλά αντίθετα μας ταλαιπωρεί.
Οι θερμοστάτες PiD control, αντίθετα με τους συμβατικούς, δεν γνωρίζουν μόνον αν ο χώρος έχει ή δεν έχει μια συγκεκριμένη θερμοκρασία, αλλά γνωρίζουν ανα πάσα στιγμή όχι μόνο ποια είναι η θερμοκρασία του χώρου, αλλά και πόσο γρήγορα αυτή ανεβαίνει (ή κατεβαίνει), με αποτέλεσμα οι θερμοστάτες PiD control να μπορούν να προβλέψουν τον χρόνο στον οποίον η θερμοκρασία θα φτάσει την επιθυμητή τιμή από πριν, και να ενεργοποιήσουν τη θέρμανση (ηλεκτροβάνα ή καυστήρα) από πριν, ώστε η θερμοκρασία χώρου να γίνει ίση με την επιθυμητή.
Λειτουργία self-learning ( αυτοεκμάθησης ). Οι σύγχρονοι θερμοστάτες διαθέτουν προσωρινή μνήμη στην οποία αποθηκεύουν δεδομένα για τη θερμική συμπεριφορά του χώρου και με την πάροδο του χρόνου μαθαίνει την θερμική συμπεριφορά του χώρου και διαχειρίζεται την εγκατάσταση με τέτοιον τρόπο ώστε να η θερμοκρασία χώρου να παραμένει κατά το δυνατό σταθερή χωρίς διακυμάνσεις.
Tips
Οι θερμοστάτες PiD control μπορούν και επιτυγχάνουν εξαιρετικές συνθήκες άνεσης αφού η θερμοκρασία είναι σταθερή, αλλά και μέγιστη οικονομία, γιατί ο χώρος δεν ζεσταίνεται περισσότερο από όσο πρέπει.
Η τοποθέτηση θερμοστάτη PiD control σε εγκαταστάσεις ενδοδαπέδιας (όπου η αδράνεια του συστήματος θέρμανσης είναι μεγάλη) βελτιώνει δραστικά τη χρονική υστέρηση της θερμοκρασίας σε σχέση με την τιμή που ορίζουμε στο θερμοστάτη.
Παραπομπές
Κατηγορία:Θερμότητα Κατηγορία:Θερμοκρασία
Ίδας
Το όνομα Ίδας έφεραν δύο ή τρία πρόσωπα (ήρωες) στην ελληνική μυθολογία. Επίσης, αποτέλεσε και λογοτεχνικό ψευδώνυμο:
Leges provinciae
thumb|right|210px|[[Ακρωνύμιο από τη λατινή φράση Senatus Populus Que Romanus: η Σύγκλητος Kαι ο Λαός της Ρώμης.]] Στο Ρωμαϊκό Δίκαιο με την ονομασία Leges provinciae, που (κατά μετάφραση) σημαίνει "νόμοι επαρχιών" (ρωμαϊκών) φέρονταν ενιαίες νομοθεσίες που άρχισαν να θεσπίζονται το 146 π.Χ.. Οι νομοθεσίες αυτές απέβλεπαν σε ένα ενιαίο και ομοιόμορφο τύπο ρύθμισης θεμάτων διοίκησης των ρωμαϊκών επαρχιών. Οι νομοθεσίες αυτές συντάσσονταν από τους νομικούς συμβούλους, τους λεγόμενους λεγάτους, όπου στη συνέχεια μετά τη ψήφισή τους από την Γερουσία θέτονταν σε ισχύ.
Ίδας
Κατηγορία:Αποσαφηνίσεις ονομάτων
Leges provinciae
Ιστορία
Πριν την θέσπιση αυτών των ενιαίων νομοθεσιών η διοίκηση στη κάθε επαρχία οριζόταν με ιδιαίτερη νομοθεσία (νόμους) που λάμβαναν την ονομασία της επαρχίας. Όταν όμως άρχισαν να δημιουργούνται νέες επαρχίες άρχισε να παρατηρείται διοικητική ανομοιομορφία που οφειλόταν σε διάφορους λόγους όπως είχε συμβεί για παράδειγμα σε διάφορες περιοχές της Μακεδονίας αλλά και στη Βόρεια Αφρική. Έτσι κατέστη ανάγκη της ενιαίας αντιμετώπισης της εσωτερικής ρωμαϊκής διοίκησης. Τούτο ξεκίνησε το 146 π.Χ. από τον Σκιπίωνα Αιμιλιανό στη διοικητική ρύθμιση που επέβαλε επί των αφρικανικών ρωμαϊκών επαρχιών την οποία ενέκρινε στη συνέχεια η Γερουσία δημιουργώντας παράλληλα και στρατιωτικά σώματα επαρχιών, όχι όμως και απαραίτητα σε όλες τις επαρχίες.
Διοίκηση επαρχιών
Η διοίκηση των επαρχιών με βάση τους leges provinciae απέβλεπε κυρίως στη διοικητική διαίρεση, σε φορολογική ρύθμιση καταβολής φόρων, δικαστικές υπαγωγές καθώς και θέματα που αφορούσαν σχέσεις αξιωματούχων των επαρχιών και των λαϊκών συνελεύσεων με την κεντρική διοίκηση της Ρώμης.
Τα δε παράλληλα στρατιωτικά σώματα που συγκροτούνταν στις επαρχίες απλά επιβεβαίωναν την κυριαρχία της Ρώμης κυρίως ως δυνάμεις τάξης και ασφάλειας. Οι δε κυβερνήτες που ορίζονταν έπαρχοι διατηρούσαν παρά ταύτα κάποια ανεξαρτησία διοίκησης μέσα όμως σε προκαθορισμένα τοπικά όρια.
Εξωτερικοί σύνδεσμοι
Κατηγορία:Ρωμαϊκό δίκαιο
Προεδρική εκλογή των Ηνωμένων Πολιτειών στη Λουιζιάνα, 1996
Η Προεδρική εκλογή των Ηνωμένων Πολιτειών στη Λουιζιάνα το 1996έλαβε χώρα στις 5 Νοεμβρίου 1996. Οι ψηφοφόροι επέλεξαν εννέα αντιπροσώπους (εκλέκτορες) για το Εκλεκτορικό Κολλέγιο, οι οποίοι ψήφισαν για Πρόεδρο και Αντιπρόεδρο.
Η Λουιζιάνα κερδήθηκε από τον Πρόεδρο Μπιλ Κλίντον (Δ) με διαφορά 12,07%, μια αύξηση από τα αντίστοιχα αποτελέσματα του 1992 όταν κέρδισε την πολιτεία με διαφορά 4,61%. Ο Κλίντον κέρδισε τις περισσότερες ενορίες (parishes) και κογκρεσιακές περιφέρειες στην πολιτεία. Ο Κλίντον κυριάρχησε στις αγροτικές περιοχές της πολιτείας.
Η Λουιζιάνα γενικά θεωρείται πιο ανταγωνιστική από τον υπόλοιπο Βαθύ Νότο λόγω του υψηλού μαύρου πληθυσμού της και ούτως οι Δημοκρατικοί είναι πιθανότερο να κερδίσουν εδώ από ότι σε άλλες Νότιες πολιτείες. Είναι επίσης πολύ φυλετικά διαχωρισμένη, με τους λευκούς να ψηφίζουν τους Ρεπουμπλικανούς και τους μαύρους του Δημοκρατικούς. Ο Κλίντον κατάφερε να κερδίσει το 33% των λευκών ψηφοφόρων, κάτι που έγειρε την πολιτεία στην πλευρά του.
Αναφορές
Κατηγορία:Προεδρική εκλογή των Ηνωμένων Πολιτειών 1996 Κατηγορία:Λουιζιάνα
Χονδρική πώληση
Χονδρική πώληση ονομάζεται η πώληση και αγορά αγαθών, εμπορευμάτων και υπηρεσιών σε μεγάλες ποσότητες (χονδρικώς). Αφορά συναλλαγές κυρίως μεταξύ επαγγελματιών. Στις συναλλαγές αυτές εκδίδεται τιμολόγιο ή σε λιγότερες περιπτώσεις απόδειξη ταμειακής μηχανής. Ο σκοπός μιας τέτοιας εμπορικής συναλλαγής είναι η μεταπώληση των προϊόντων ή η διάθεση τους ως δώρο προς τους πελάτες.
Κατηγορία:Εμπορικοί όροι
Φ.Σ. Εθνικός Κοζάνης
Το Φίλαθλο Σωματείο Κοζάνης «ο Εθνικός» είναι αθλητικός σύλλογος με έδρα την Κοζάνη.
Ιστορία
Ιδρύθηκε το 1971 με πρώτα τμήματα αυτά της Καλαθοσφαίρισης και του Στίβου και σταδιακά ίδρυσε τμήματα Πετοσφαίρισης, Χειροσφαίρισης, Κολύμβησης, και Ενόργανης Γυμναστικής. Τα επίσημα χρώματα του συλλόγου είναι το μπλε και άσπρο. Με την πάροδο του χρόνου έχει προστεθεί επίσης το κόκκινο στο λογότυπο και στις εμφανίσεις της ομάδας. Το νέο σήμα της ομάδας με το σύμβολο της πόλης "Το Ρολόι" δημιούργησαν οι Άρης Βατάλης και Κωνσταντίνος Παπαστεριανός για το τμήμα χειροσφαίρισης γυναικών του Εθνικού το 1998.
Τμήμα καλαθοσφαίρισης
Το τμήμα Καλαθοσφαίρισης ιδρύθηκε το 1971 ως ένα από τα πρώτα τμήματα του συλλόγου.
Το 1978 αναδείχθηκε πρωταθλητής Κεντροδυτικής Μακεδονίας και προβιβάστηκε στην Β΄ Εθνική.
Τμήμα στίβου
Το τμήμα Στίβου ιδρύθηκε το 1971 ως ένα από τα πρώτα τμήματα του συλλόγου, μαζί με αυτό της καλαθοσφαίρισης.
Τμήμα χειροσφαίρισης ανδρών
Το τμήμα Χειροσφαίρισης ανδρών ιδρύθηκε το 1977 και είναι ιδρυτικό μέλος της Ομοσπονδία Χειροσφαιρίσεως Ελλάδος.
Συμμετείχε στην Α΄ Εθνική από το 1979 (πρώτο πανελλήνιο πρωτάθλημα) έως και το 1984. Από το 1985 μέχρι σήμερα αγωνίζεται στην Β΄ Εθνική, εκτός από δύο χρονιές που υποβιβάστηκε στο τοπικό.